Μετά από περίπου επτά μήνες, ο Έλντερ Λόπες είναι και πάλι εδώ! Ο Πορτογάλος αριστερός μπακ-χαφ της ΑΕΚ, μπαίνει σε αποστολή αγώνα για πρώτη φορά μετά τον τραυματισμό του στο γόνατο στις 29 Σεπτεμβρίου στο ματς με τον ΟΦΗ, με τον Μανόλο Χιμένεθ να τον συμπεριλαμβάνει στους 19 εκλεκτούς που πήρε μαζί του για το κυριακάτικο παιχνίδι με τη Λάρισα στο ΟΑΚΑ. Ο Έλντερ Λόπες ο οποίος όλο αυτό το διάστημα έκανε μεγάλο αγώνα, ξεπέρασε τους χιαστούς και πλέον είναι στο 100% και πανέτοιμος να δώσει πολύτιμες βοήθειες στο αριστερό άκρο της άμυνας.

Από εκεί και πέρα, ο Μανόλο Χιμένεθ για το κυριακάτικο παιχνίδι με τη Λάρισα δεν μπορεί να υπολογίζει στους τιμωρημένους Λιβάγια – Μπακασέτα αλλά και στον Ντμίτρο Τσιγκρίνσκι, ο οποίος παρ’ ότι γυμνάζεται κανονικά πλέον δεν είναι ακόμα στο 100%.

Από εκεί και πέρα, ο Κώστας Γαλανόπουλος δεν συμμετείχε στο σημερινό πρόγραμμα στα Σπάτα για προληπτικούς λόγους, λόγω στομαχικών διαταραχών, αλλά βρίσκεται κανονικά στην αποστολή που ανακοινώθηκε και την οποία αποτελούν οι: Μπάρκας, Τσιντώτας, Μπακάκης, Γκάλο, Λόπες, Χουλτ, Οικονόμου, Τσόσιτς, Σβάρνας, Γιαννούτσος, Σιμόες, Γαλανόπουλος, Άλεφ, Κρίστιτσιτς, Μάνταλος, Αλμπάνης, Κλωναρίδης, Μπογέ, Πόνσε.